NORAKSTS

|  |  |
| --- | --- |
| 28.11.2024. | Nr.15/14 |

###### DOMĀJAMO DAĻU NO ZEMES VIENĪBAS STACIJAS IELĀ 5C, JELGAVĀ, UZ KURAS ATRODAS DAUDZDZĪVOKĻU DZĪVOJAMĀ MĀJA

###### STACIJAS IELĀ 5C, JELGAVĀ, PIRKŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā (turpmāk – Pašvaldība) saņemts Zemgales apgabaltiesas 108.iecirkņa zvērinātas tiesu izpildītājas Sniedzes Upītes 2024. gada 23. oktobra Paziņojums Nr.15038/108/2024-NOS par atsavināšanas tiesības izmantošanu un atsavināšanas cenas samaksu daudzdzīvokļu dzīvojamai mājai Stacijas ielā 5C, Jelgavā.

2023. gada 1. janvārī spēkā stājās Piespiedu dalītā īpašuma privatizētajās daudzdzīvokļu mājās izbeigšanas likums (turpmāk – Dalītā īpašuma izbeigšanas likums), kura mērķis ir dot iespēju privatizēto daudzdzīvokļu māju īpašniekiem izpirkt ēkas uzturēšanai pašvaldības noteikto, funkcionāli nepieciešamo zemi, izņemot valstij un pašvaldībai piederošo zemi un dzīvokļu īpašnieku jau izpirkto vai privatizēto zemi.

Pašvaldībai daudzdzīvokļu dzīvojamā mājā Stacijas ielā 5C, Jelgavā, pieder dzīvokļa īpašumi Nr. 6, 8 un 22, kas reģistrēti Zemgales rajona tiesas Jelgavas pilsētas zemesgrāmatas nodalījumos Nr. 4463-6, 4463-8 un 4463-22. Dzīvojamā māja izvietojas uz fiziskai personai piederošas zemes vienības ar kadastra apzīmējumu 0900 001 0730 Stacijas ielā 5C, Jelgavā.

Pamatojoties uz Pašvaldības Zemes lietu komisijas 2023. gada 5. septembra lēmumu Nr.9/39 “Par dzīvojamai mājai Stacijas ielā 5C, Jelgavā, funkcionāli nepieciešamā zemes gabala noteikšanu” dzīvojamai mājai Stacijas ielā 5C, Jelgavā, noteikta funkcionāli nepieciešamā zeme un Nekustamā īpašuma valsts kadastra informācijas sistēmā ir reģistrēta atsavināmā zeme un noteikta tās atsavināšanas cena.

Valsts zemes dienesta Vidzemes reģionālās pārvaldes 2023. gada 22. novembra Paziņojumā Nr.2-16-V/20 par atsavināmo zemi un atsavināšanu cenu noteikta atsavināmās zemes vienības Stacijas ielā 5C, Jelgavā, 1039 m2 platībā (kadastra apzīmējums 0900 001 0730) cena.

Pašvaldībai piederošajam dzīvokļa īpašumam Stacijas ielā 5C-6, Jelgavā, proporcionāli piekrītošajām 120/9676 domājamām daļām, atsavināmās zemes atsavināšanas cena noteikta 193,28 *euro* (viens simts deviņdesmit trīs *euro* un28 centi) apmērā.

Pašvaldībai piederošajam dzīvokļa īpašumam Stacijas ielā 5C-8, Jelgavā, proporcionāli piekrītošajām 176/9676 domājamām daļām, atsavināmās zemes atsavināšanas cena noteikta 283,48 *euro* (divi simti astoņdesmit trīs *euro* un48 centi) apmērā.

Pašvaldībai piederošajam dzīvokļa īpašumam Stacijas ielā 5C-22, Jelgavā, proporcionāli piekrītošajām 123/9676 domājamām daļām, atsavināmās zemes atsavināšanas cena noteikta 198,11 *euro* (viens simts deviņdesmit astoņi *euro* un11 centi) apmērā.

Daudzdzīvokļu dzīvojamās mājas Stacijas ielā 5C, Jelgavā, dzīvokļu īpašnieki kopsapulcē ir pieņēmuši lēmumu izmantot atsavināšanas tiesību.

Saskaņā ar Dalītā īpašuma izbeigšanas likuma 14.panta nosacījumiem, dzīvokļa īpašumam atbilstošā zemes atsavināšanas cena jāpārskaita zvērināta tiesu izpildītāja depozīta kontā.

Pamatojoties uz minēto un saskaņā ar Piespiedu dalītā īpašuma privatizētajās daudzdzīvokļu mājās izbeigšanas likuma 12.panta ceturtās daļas 4.punktu, Pašvaldību likuma 10.panta pirmās daļas 16.punktu un 73.panta ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pirkt 419/9676 domājamās daļas no zemes vienības Stacijas ielā 5C, Jelgavā (kadastra apzīmējums 0900 001 0730), uz kuras atrodas daudzdzīvokļu dzīvojamā māja Stacijas ielā 5C, Jelgavā, par noteikto atsavināšanas cenu 674,87 *euro* (seši simti septiņdesmit četri *euro* un87 centi).
2. No pamatbudžeta izdevumu programmas “Pašvaldības dzīvokļu pārvaldīšana, remonts, veco māju nojaukšana” (klasifikācijas kods 06.604) esošajiem līdzekļiem, saskaņā ar Valsts zemes dienesta 2023. gada 22. novembra Paziņojumu Nr.2-16-V/20 par atsavināmo zemi un atsavināšanas cenu, pārskaitīt 674,87 *euro* (seši simti septiņdesmit četri *euro* un87 centi) kopsummā zvērinātas tiesu izpildītājas Sniedzes Upītes depozīta kontā, par katru dzīvokļa īpašumu proporcionāli piekrītošajām zemes vienības domājamām daļām:
	1. par dzīvokļa īpašumu Stacijas ielā 5C-6, Jelgavā, 193,28 *euro* (viens simts deviņdesmit trīs *euro* un28 centi);
	2. par dzīvokļa īpašumu Stacijas ielā 5C-8, Jelgavā, 283,48 *euro* (divi simti astoņdesmit trīs *euro* un48 centi);
	3. par dzīvokļa īpašumu Stacijas ielā 5C-22, Jelgavā, 198,11 *euro* (viens simts deviņdesmit astoņi *euro* un11 centi).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 28. novembrī